Imtella' Novembru 14, 2021 Sfilata tal-moda b'differenza fil-Belġju hekk kif numru ta' persuni mmudellaw b'ilbies tas-saċerdoti fil-Katidral ta' Tournai. Rudy Opsomer, President tal-Ħbieb tal-Katidral ta' Tournai, qal li l-ilbies kien miżmum bogħod minn għajnejn il-pubbliku u għalhekk xtaqu li n-nies ikollhom l-opportunità li jarawh. Waqt li lbies li jmur lura għas-Seklu 17 kien inkluż fl-isfilata, dak li jmur lura għas-Seklu 15 le peress li meqjus fraġli biex ikun inkluż fiha. Opsomer qal li peress li l-ħwejjeġ huma sagri ma setgħux jintlibsu minn persuni li mhumiex reliġjużi. It-tradizzjoni tal-Knisja tobbliga lill-istaff biex jaħraq l-ilbies meta ma jibqax tajjeb madankollu l-Isqof ta' Tournail Guy Harpigny ta permess biex jintużaw fl-isfilata.